NCAAko lehen maila

NCAAko lehen maila, D-I bezala ere ezaguna, NCAAren barneko lehiaketa maila gorena da, AEBetako liga unibertsitarioa. Maila honetan daude kirol maila altuena duten unibertsitateak, maila honetan baimentzen bait da kirolari kopuru handiena biltzea unibertsitateak ordaindutako beken bidez.

 Historia 
NCAA mailetan banatu zen 1973ko abuztuan, I., II. eta III. mailak eratuz, talde bakoitzeko kirolariei eskaini ahal zaizkien beka kopuruaren arabera.

 Polemika 
Nolabaiteko polemika dago NCAAren barnean unibertsitate batzuek I. mailan soilik kirolen batean parte hartzeko dagoen onarpenari buruz, beste kiroletan beste maila batean parte hartzen duten bitartean. Hau da Johns Hopkins Unibertsitatearen kasua lacrossean, Le Moyne Collegena beisbol eta emakumeen lacrossean edo Colorado Collegena izotz hockeyan esate baterako. Oraingoz, kasu hauek onartzen jarraitzen dira, baina NCAAren sektore batzuen aldetik oposizio handiz.

 Azpimailak amerikar futbolean 
I. maila maila bakarra da kirol guztietarako futbol amerikarrerako izan ezik, non 1978an lehenik eta 2006an berriz taldeak bi azpimailatan banatu ziren:

 Football Bowl Subdivision (FBS): Futbol amerikarrean hoberenak diren unibertsitateak daude bertan (I-A maila deitua 1978 eta 2006 bitartean).

 Football Championship Subdivision (FCS): Futbol amerikarreko taldea duten gainontzeko unibertsitateak daude bertan (1978 eta 2006 bitartean I-AA maila deitua).

I. mailako unibertsitateen artean futbol amerikarra praktikatzen ez dutenak daudenez, kirol kazetariek eta kirol honetako teknikariek talde hau I-AAA maila deitzen dute, baina ez da azpimaila bat (beste biak baino ez baitira existitzen) baizik eta erakunde hauei teknikoki erreferentzia egiteko modu informal bat. Ez da sekula erabili behar futbol amerikarra ez diren kiroletan, beste kirol guztietan ez baitago azpimailarik. Hau da, saskibaloi talde bat deskribatzen badugu, adibidez, ezin da I-AAA mailakoa bezala definitu bere unibertsitateak futbol amerikar talderik ez izan arren, saskibaloian I. mailako unibertsitaeak hala bait dira, besterik gabe.

 Football Bowl Subdivision (FBS) 
Azpimaila hau denboraldian zehar euren estadioetan batez beste 15.000 ikusle baino gehiago dituzten eta euren futbol amerikar taldea osatzeko ikasle-kirolariei 85 beka eskaini diezaieketen unibertsitateek osatzen dute. Akademia militarretako taldeak beka mugatzeetatik at daude, bertako ikasle guztiek funts publikoekin ikasten baitute.

2006tik, futbol amerikarreko azpimaila honetako bi talderik hoberenek kirol honetako NCAAko I. mailako txapeldun nazional izateagatik lehiatzen dute, BCS National Championship Game bezala ezagutzen den partiduan.

 Konferentziak 
Jarraian agertzen diren konferentzietako unibertsitateetako futbol amerikarreko talde guztiak FBS azpimailako taldeak dira, konferentzia hauetan parte hartzen duten unibertsitateren batzuk futbol amerikar talderik ez izan arren (adibidez DePaul Unibertsitatea, Marquette Unibertsitatea, Providence College, Seton Hall Unibertsitatea eta St. John's Unibertsitatea, Big East Conferencekoa).

KonferentziaAkronimoaSorreraKideakKirolakAmerican Athletic ConferenceThe American19791121Atlantic Coast ConferenceACC19531526Big Ten ConferenceBig Ten, B1G18961428Big 12 ConferenceBig 1219941021Pacific-12 ConferencePac-1219591222Southeastern ConferenceSEC19321420Conference USAC-USA19951419Mid-American ConferenceMAC19461223Mountain West ConferenceMWC19991119Sun Belt ConferenceSun Belt19761118

Konferentzia hauetako talde guztiez gain, jarraian aipatzen diren taldeek independente bezala parte hartzen dute Football Bowl Subdiviion (FBS) azpimailan:

 Army Black Knights (gainontzeko kiroletan Patriot Leaguean parte hartzen duena).
 BYU Cougars (gainontzeko kiroletan West Coast Conferencean parte hartzen duena).
 Navy Midshipmen (gainontzeko kiroletan Patriot Leaguean parte hartzen duena).
 Notre Dame Fighting Irish (gainontzeko kiroletan Big East Conferencean parte hartzen duena).

 Football Championship Subdivision (FCS) 
Azpimaila honetako unibertsitateek 63 kirol beka eskaini ditzakete futbol amerikar talderako.

Futbol amerikarreko azpimaila honetako talderik hoberenek denboraldi osteko torneo bat jokatzen dute, FCS National Football Championship izenekoa azpimailako garailea erabakitzeko.

 Konferentziak 
Aurreko konferentzietan bezala, jarraian aipatzen diren konferentzietan ere badaude futbol amerikar talderik ez duten unibertsitateak, baina duten eta aipatzen diren konferentzietan dauden guztiak FCS azpimailakoak dira (Army eta Navy izan ezik, Patriot Leaguekoak, FBSan independente bezala jokatzen dutenak, lehen ikusi ahal izan den bezala).

KonferentziaAkronimoaSorreraKideakKirolakBig Sky ConferenceBig Sky19631216Big South ConferenceBig South19831118Colonial Athletic AssociationCAA19831021Ivy LeagueIvy League1954833Mid-Eastern Athletic ConferenceMEAC19701315Missouri Valley Football ConferenceMVFC 1985101Northeast ConferenceNEC19811022Ohio Valley ConferenceOVC19481217Patriot LeaguePatriot19861023Pioneer Football LeaguePioneer Football 1991111Southern ConferenceSOCON19211020Southland ConferenceSouthland19631020Southwestern Athletic ConferenceSWAC19201018

Konferentzia hauetako talde guztietaz gain, jarraian aipatzen diren taldeek independente bezala jokatzen dute Football Championship Subdivision (FCS) azpimailan:

 Bryant Unibertsitatea
 Iona College (gainontzeko kiroletan Metro Atlantic Athletic Conferencean parte hartzen duena).
 Marist College (gainontzeko kiroletan Metro Atlantic Athletic Conferencean parte hartzen duena).
 Erdialdeko Ipar Karolina
 Savannahko Estatala

 Beste konferentzia batzuk 
Jarraian agertzen direnak NCAAko I. mailako gainontzeko konferentziak dira, euren kirolen artean futbol amerikarra ez dutenak.

KonferentziaAkronimoaSorreraKideakKirolakAmerica East ConferenceAmerica East1979918Atlantic Sun ConferenceAtlantic Sun1978819Atlantic 10 ConferenceA-1019751421Big East ConferenceBig East20131022Big West ConferenceBig West, BWC1969916Horizon LeagueHorizon League1979919Metro Atlantic Athletic ConferenceMAAC19801123Missouri Valley ConferenceMVC; Valley19071019The Summit LeagueThe Summit 1982919West Coast ConferenceWCC19521014Western Athletic ConferenceWAC1962819

 Izotz hockeyko I. Maila 
Izotz hockeya AEBetako iparraldeko eskualdetara oso mugatua dagoenez, konferentzia erabat ezberdinak dituzte kirol honetarako. Horregatik, ohikoa da aurretik aipaturiko konferentzietan kirol guztietan parte hartzen duten unibertsitateak topatzea, izotz hockeyan izan ezik, non kirol honek konferentzia berezi batean parte hartzen duten.

 Konferentziak 
KonferentziaAkronimoaSorreraKideak (Giz./Ema.)Atlantic HockeyAHA200311 (11/0)College Hockey AmericaCHA19996 (0/6)ECAC HockeyECAC1962 12 (12/12)Hockey East AssociationHockey East, HEA198412 (11/10) National Collegiate Hockey Conference NCHC 2013 8 (8/0) New England Women's Hockey Alliance NEWHA 2018 6 (0/6) Western Collegiate Hockey Association WCHA 1951 15 (10/7)

 Kanpo estekak 
 NCAAko I. mailako unibertsitateen zerrenda

Kategoria:NCAA